title: نضاضر
text: النضاضر ولا لمضاضر ولا النواضر هما واحد أداة تاتعاون باش تعوّض لعيوب د الشوف ولا تاتحمي لعينين. النضاضر فيهم واحد الإطار تاتلضّق فيه عدسات تصحيحية ولا واقية و تيلصق على النيف والودنين بجوج (80٪ من التقل ديال النظاظر محطوط على النيف ).
  
  التخدام 
  العدسات التصحيحية تيتحطّو على كادر تيكون فوق النيف. الكادر فيه جوج وجوه وجوج يدين. لوجه فيه جوج دوارات وقنطرة فيها لوحات تنسميوها حتى هيا النيف ديال النضاضر. ليدين، اللي كيتحطّو على لودنين، تيخليو النضاضر زاكيين فبلاصتهم. ليدين فيهم تا بزاكرات باش يقدرو يتطواو. من اللور فيهم واحد الجزء مطوي باش يحمي الجلدة ديال لودنين.
  
  لكادر 
  لكادر د النضاضر يقدر يكون مصنوع من براف د لمواد بحال لحديد، لفضة، النيكل، النحاس، لبلاستيك أولا مواد طبيعية بحال لكرون أولا الصدفة. كاينين بزاف د لأنواع د لكادرات، و جوج أنواع ديال تركيب العدسة:
   يا إما كادر كلاسيكي تتكون فيه الجاجة دايرة كاملة و داير عليها الكادر
   أولا لكادرات لمثقوبة "بلا إطار": تيكونو الودنين ديال لكادر لاصقين نيشان فالجاجة.
  
  لأنواع د النضاضر 
  النضاضر هما أحسن وسيلة باش تيتحماو لعينين. لأخصائيين ديالهم هوما اللي يقدرو يعرف شمن نوع ديال النضاضر تيصلاحو لكل واحد. من لأنواع د النضاضر اللي كاينة كانلقاو:
   نضاضر ديال لقرب - هما نضاضر اللي جاجة ديالهم مخصصة للناس لي عندهم ضعف ف الشوف و لي ماتيقدروش يشوفو لحاجة لي قريبا ليهم.
   نضاضر ديال لبعد - هما نضاضر اللي جاجة ديالهم مخصصة للناس لي عندهم تشتت ف الرؤية و ماتيقدروش يشوفو ف لبعد.
   نضاضر ديال الحماية - هما نضاضر اللي جاجة ديالهم مخصصة للناس لي تاتخدّم بزاف لأجهزة بحال لحاسوب و السمارت فون، و تا للناس اللي ماتاتقدرش تصوݣ ف الليل.
  
  عيون لكلام 
  
  طب د لعينين